Juuli on alanud nii nagu tahaks. Kolmapäeval mängisin hommikul lühikese sessi mis  lõppes paar buyinni plussis ja peale seda läksime kahe sõbraga Niitväljale golfi mängima. Kui olime löömas soojendus lööke, siis mul oli selline tunne et lähen koju ära, tundus et võimatu on pallile korralikult pihtagi saada. Õnneks kui raja peale jõudsime, siis asi kardinaalselt muutus. Mängisin esimesed 9 rada oma rekordi tempost ees ja sain 1 birdie ja 5 par'i esimese 9 raja peal. Teine 9sas läks paar rada kahjuks natukene aia taha ja lõpetasin ikkagi 92 ringiga. Peale seda tulime minujuurde ja alguses  tiksusime natukene aega rannas ja hiljem tuppa kus tegime Risk'i. Neljapäeval oli pokkris aeglane päev ja peale keskmise pikkusega sessi olin tagasi andnud need paar buyinni mis kolmapäeval võitu jäin. Eile tegin päeval sessi ja jooks oli natukene paranenud ja lõpetasin päevase sessi +10 buyinni. Peale seda saime kokku sõbra perega Mackis ja tegime seal õhtusöögi ning peale seda tulime minujuurde. Kui sõbrad kuskil 1 paiku ära läksid, siis oli tuju veel natukene mängida ja see sess lõppes +5 buyinni, nii et  +15 buyinni päev millega võib igati rahul olla. Täna pokkrit ei viitsinud mängida ja ajasin ära paar asja ning õhtul on minek sõbra sünnipäevale. Homme laulupeole ja kui ilma lubab, siis hiljem Niitväljale. Viskan alla ka eilse graafiku et endal silm puhkaks :)